Tarvos e i benandanz

Tarvos e i benandanz al è l’otâf e ultin dai albums des storiis a fumuts di Tarvos di Sandri Di Suald. Al è stât publicât tal Novembar dal 1980.

 Trame 

La storie e je un viaç tes antighis crodincis furlanis sui benandants, Tarvos al ven a savê dal erbolat di jessi un benandant. La Joibe di sere si cjate a combati cun i altris benandants cuintri i strionats. L’esercit dal mâl al fâs vignî un grande lûs incjantade che ju incee e ju sbaraie. Profitant de lôr rote il Cjalcjut al puarte vie lis semencis dai furlans. Si disvele alore il plan dal Mal che par deventâ paron dal mont al à imboreçadis lis sûrs Pôre, Vuere e Fan. Pôre e a doprât i strions e il Cjalcjut par puartâ vie lis semencis e preparâ la strade a lis sôs sûrs. Tarvos al partìs par cirî di recuperâlis. Al devente aleât di re Laurin dal piçul popul dai boscs e al va tal cjistiel di Pôre dulà che a si bat cui soi fiis, il Scûr e la Proprie muart. Batûts ducj e doi al sconfiz Pôre cjalantle tai vôi. Il Cjistiel si sdrume ju e Tarvos al è pront a partî pal nord par lâ a recuperâ lis semencis dai strions. La storie e finìs cul solit tîr des cidulis e e rimande a une seconde part che no vignarà mai publicade.

 Citazions e curiositâts 

 I disens si son une vore madurìs e a son deventâts plui origjinâi rispiet ai prins numars de golaine.
 Pôre al è il sôl personaç a fevelâ par talian.
 Te storie a son diviers personaç tipics des crodincis furlanis tant che il cjalcjut, il maçarot e il guriut.
 L’Album al à 41 pagjinis invezit di 40 come chei altris de golaine.

Categorie:Fumut